**Zhejiangin yliopisto** (yksink.: 浙江大学; perint.: 浙江大學; pinyin: *Zhèjiāng Dàxué*) on yksi Kiinan vanhimmista ja arvostetuimmista yliopistoista. Yliopisto perustettiin vuonna 1897 ja se sijaitsee Hangzhoussa Zhejiangin maakunnassa Shanghaista 170 km lounaaseen. Yliopisto kuuluu Kiinan kärkiyliopistojen C9-liittoumaan.

Historia
--------

Yliopiston tutkijoita vanhassa valokuvassa.
Zhejiangin yliopiston edeltäjä Qiushin akatemia perustettiin vuonna 1897 ja se oli yksi ensimmäisistä nykyaikaisista korkeamman asteen oppilaitoksista Kiinassa. Sittemmin sen nimeä muutettiin monta kertaa ja se sai nykyisen nimensä 1. huhtikuuta 1928. Kiinan–Japanin sodan syttymisen seurauksena yliopisto siirrettiin Guizhouhun ja se palasi Hangzhoun kaupunkiin vuonna 1946. Vuonna 1952 Kiinan oppilaitosjärjestelmää uudistettiin ja Zhejiangin yliopistosta erotettiin joitakin laitoksia, joista tuli itsenäiset Hangzhoun yliopisto, Zhejiangin maatalousyliopisto ja Zhejiangin lääketieteellinen yliopisto. Ne yhdistettiin takaisin Zhejiangin yliopistoon 15. syyskuuta 1998.

Toiminta
--------

Zijingangin kampusta.
Yliopisto on kuulunut Kiinan 1990-luvulla alkaneiden yliopistojen kehittämisohjelmien (Projekti 211, Projekti 985) joukkoon ja on mukana myös uudemmassa (2016–) Double First Class -ohjelmassa. Yliopiston resursseja on lisätty huomattavasti, kansainvälinen taso on noussut paljon ja opiskelijamäärä kasvanut.

École nationale supérieure des mines de Paris arvioi Zhejiangin yliopiston vuonna 2009 maailman 89. parhaaksi yliopistoksi ja QS World University Rankings arvioi sen vastaavaksi sijaksi vuonna 2014 144. Kiinan hallintoakatemia arvioi sen puolestaan maan kolmanneksi parhaaksi yliopistoksi Tsinghuan- ja Pekingin yliopistojen jälkeen. Vuonna 2020 tuhat tutkimuksen huippuyliopistoa maailmasta kokoava Shanghain ARWU-yliopistoranking luokitteli sen maailmanlistansa jaettuun sijalle 58, joka oli Kiinan yliopistojen kolmanneksi korkein sijoitus. Englanninkieltä korostava THE-yliopistoranking (2021) arvosti yliopiston maailmanlistan sijalle 94, viidenneksi parhaana Kiinan yliopistoista.

Vuonna 2014 yliopistossa oli yhteensä 46 666 opiskelijaa. Henkilökuntaa yliopistolla on yhteensä 8 291 ja heistä professoreja on 1 418. Vuonna 2018 opiskelijamäärä oli jo 54 641, joista alempaa korkeakoulututkintoa opiskeli 25 425 ja ylempää tai jatkotutkintoa 29 216 opiskelijaa. Jos osa-aikaiset opiskelijat lasketaan mukaan, yliopiston opiskelijamäärä olin 62 122.

Zhejiangin yliopistossa on seitsemän kampusta: Zijingang, Yuquan, Xixi, Huajiac, Zhijiang, Zhoushan ja Haining.

Lähteet
-------

1. ↑  Key Administrators Zhejiang University.  Arkistoitu 30.7.2012. Viitattu 3.2.2015. (englanniksi)
2. 1 2  Facts and Figures Zhejiang University.  Arkistoitu 3.2.2015. Viitattu 3.2.2015. (englanniksi)
3. 1 2  Introduction to Zhejiang University Zhejiang University.  Arkistoitu 25.12.2016. Viitattu 3.2.2015. (englanniksi)
4. 1 2 3  About - Facts and figures  2018. zju.edu.cn. Viitattu 23.11.2020. (englanniksi)
5. 1 2  Resources - Maps & Directions zju.edu.cn. Viitattu 23.11.2020. (englanniksi)
6. ↑  China's Ivy League: C9 League *en.people.cn*.  Arkistoitu 3.1.2019. Viitattu 28.11.2020. en
7. 1 2  Guo Congbin: China’s Elite Tertiary Education *International Higher Education, Autumn 2020 (104): 30-31*.  2020. Viitattu 27.11.2020. (englanniksi)
8. ↑  History Zhejiang University.  Arkistoitu 18.10.2012. Viitattu 3.2.2015. (englanniksi)
9. ↑  Double First-Class university and discipline list policy update  14.12.2017. gov.au. Viitattu 27.11.2020. (englanniksi)
10. ↑  Professional ranking of world universities MinesParis Tech. Viitattu 3.2.2015. (englanniksi)
11. ↑  Zhejiang University *QS World University Rankings*. Quacquarelli Symonds. Viitattu 7.2.2015.
12. ↑  Cheng, Linsun ja Brown, Kerry: *Berkshire Encyclopedia of China*, s. 1000. Berkshire Publishing Group, 2009. ISBN 0-9770159-4-7. (englanniksi)
13. ↑  Arkistoitu kopioAcademic Ranking of World Universities 2019 (By location -valinta: China) shanghairanking.com.  Arkistoitu 15.8.2019. Viitattu 28.11.2020. (englanniksi)
14. ↑  THE ranking: China (2021) timeshighereducation.com. Viitattu 28.11.2020. (englanniksi)
15. ↑  About - Our Profile  2018. zju.edu.cn. Viitattu 23.11.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Zhejiangin yliopisto**.
* Zhejiangin yliopiston sivusto

|  |  |  |  |  |
| --- | --- | --- | --- | --- |
| 

| * n
* k
* m
C9-liiga |
| --- |
|  |
| Yliopistot | 
* Fudan-yliopisto
* Harbinin teknillinen instituutti
* Kiinan tiede- ja teknologiayliopisto
* Nanjingin yliopisto
* Pekingin yliopisto
* Shanghain Jiao Tong -yliopisto
* Tsinghua-yliopisto
* Xi’anin Jiaotong-yliopisto
* Zhejiangin yliopisto

 |

 |